تورکیه رادیو تلویزیون قورومو ت.ر.ت-نین رادیوسو 90 یاشینی دینله‌ییجی‌لری ایله بیرلیکده قئید ائدیر.
ت.ر.ت رادیو گون‌لری تدبیرلری بورسا-‌دان سونرا ایزمیرده کئچیریلیر.
ایزمیر-ین گوندوغدو مئیدانیندا دا "ت.ر.ت رادیو گون‌لری" تدبیرلری چرچیوه‌سینده رادیو کندی قورولدو.
وئریلیش‌لرین شفاف ایستودیودان و چادیرلاردان یاییملاندیغی تدبیرده ت.ر.ت صعنتکارلاری دا کنسرت‌لر وئریرلر.
ت.ر.ت باش مودیری شنول گؤکا تدبیرده چیخیش ائده‌رک: "گونده لیک حیاتدا فرقینده اولمادیغیمیز، چوخ دا اؤن پلاندا اولمایان، اما یوخ‌لوغونو حیس ائتدیگیمیزده حقیقتن ناراحات‌لیق کئچیرمییمیزه سبب اولان بیر شئی‌دیر رادیو. اونون اوچون ده اینشاللاه، هئچ بیر زامان یوخ اولماز و بو هیجان سسین اووسونونو عکس ائتدیرن رادیو ایله داوام ائدر" ایفاده‌لرینی ایشلتدی.
90 ساعات فاصیله‌سیز یاییم‌لانا‌راق رئکوردا ایمضا آتان ت.ر.ت رادیو اتوبوسوندا سون دایاناجاغی ایزمیر اولدو.
ت.ر.ت رادیو دپارتامنتی‌نین باشقانی آمبر تورکمن آنتالیا، مرسین، دیاربکیر، ارضروم، ترابزون، ایستانبول، بورسا و ایزمیری قاریش-قاریش گزن ت.ر.ت رادیو اتوبوسوندان فاصیله‌سیز یایمین حیاتا کئچیریلمه‌سی‌نین دونیا رئکوردو اولدوغونو قئید ائده‌رک: "90 ساعت هئچ دایانما‌دان داوام ائدن پروگرام دونیادا ایلک دفعه حیاتا کئچیریلیر" دئدی.
ایزمیردکی ت.ر.ت رادیو گون‌لری تدبیرلری 7 می‌دا سونا چاتا‌جاق.
